ananddey/assamese-wiki-corpus huggingface dataset:
চামগুৰি সত্ৰ

চামগুৰি সত্ৰ অসমৰ মাজুলী জিলাত অৱস্থিত এখন সত্ৰ। ১৫৮৫ শকৰ অৰ্থাৎ ১৬৬৩ চনৰ ফাগুন মাহৰ শুক্লা চতুৰ্দশী তিথিত আহোম স্বৰ্গদেউ চক্ৰধ্বজ সিংহৰ পৃষ্ঠপোষকতাত শ্ৰীমন্ত শঙ্কৰদেৱৰ নাতি শ্ৰী শ্ৰী চক্ৰপাণিয়ে এই সত্ৰখন স্থাপন কৰিছিল। এজোপা চাম গছৰ গুৰিত (তলত) স্থাপন কৰা বাবে এই সত্ৰখনৰ নাম চামগুৰি হয়। চামগুৰি সত্ৰ মুখা শিল্পৰ বাবে বিখ্যাত আৰু দেশ-বিদেশৰ পৰ্যটক এই শিল্প দৰ্শনৰ বাবে ইয়ালৈ আহে।

ইতিহাস

মাজুলীত অৱস্থিত চামাগুৰি সত্ৰ ১৫৮৫ শকৰ ফাগুন মাহৰ শুক্লা চতুৰ্দশী তিথিত প্ৰতিষ্ঠা কৰা হৈছিল। আহোম স্বৰ্গদেউ চক্ৰধ্বজ সিংহৰ অনুগ্ৰহত চক্ৰপাণি আতায়ে এই সত্ৰ এজোপা চাম গছৰ তলত স্থাপন কৰিছিল। শ্ৰীমন্ত শংকৰদেৱক অসমৰ মুখা শিল্পৰ জনক বুলি গণ্য কৰা হয়। শ্ৰীৰামচৰণ ঠাকুৰৰ 'চৰিত পুথি'ত কৰা বৰ্ণনা অনুসৰি মহাপুৰুষজনাই ভাৱৰীয়াসকলৰ বাবে নিজ হাতে মুখা সজাতে সীমাবদ্ধ নাথাকি বিভিন্ন চৰিত্ৰৰ বাহনৰ মুখাসমূহো (যেনে-বিষ্ণুৰ বাহন গৰুড়, ব্ৰহ্মাৰ বাহন হংস) নিজহাতে তৈয়াৰ কৰি ভাওনাত ব্যৱহাৰ কৰিছিল। মুখাৰ ব্যৱহাৰ সাধাৰণতে ভাওনা, ৰাসোৎসৱ আদি উংসৱ সমূহত দেখিবলৈ পোৱা যায়। মুখা সাজিবলৈ বাহ, খেৰ, বোকামাটি, গোবৰ আদি ব্যৱহাৰ কৰা হয়। প্ৰথমে বাহৰ মিহি তমালেৰে জঁকাটো সাজি লোৱাৰ পিচত তাত খেৰ মেৰিয়াই জঁকাটো থিৰ কৰি লোৱা হয়। ইয়াৰ পিচত বোকামাটি, গোবৰ আদি ব্যৱহাৰ কৰি নিদিষ্ট ৰূপ দিয়া হয়। মাজুলী চামগুৰি সত্ৰৰ সত্ৰাধিকাৰ কোষকান্ত দেৱগোস্বামীয়ে মাজুলীৰ মুখা শিল্পক প্ৰথমে বিশ্ব দৰবাৰলৈ উলিয়াই আনে। তেওঁ অসমৰ বিভিন্ন ঠাইত, লগতে বহিঃৰাজ্যতো মুখা শিল্পৰ প্ৰদৰ্শনী পাতি এই শিল্পক জনপ্ৰিয় কৰি তোলে। অসমৰ মুখা শিল্পলৈ তেওঁ আগবঢ়োৱা অৱদানৰ স্বীকৃতি স্বৰূপে ২০০৩ চনত তেওঁক সংগীত নাটক একাডেমী বঁটা আগবঢ়োৱা হৈছিল।

পৰ্যটন

চামগুৰি সত্ৰ অসমৰ মুখা সংস্কৃতিৰ প্ৰাণকেন্দ্ৰ। ইয়াৰ মুখা শিল্পীৰ প্ৰতি আকৃষ্ট হৈ দেশ বিদেশৰ বহু পৰ্যটক আহে। নিয়মীয়া ধৰ্মীয় কাম-কাজৰ উপৰিও উল্লেখযোগ্য দিন যেনে মহাপুৰুষ দুজনাৰ তিথি, ৰাসোৎসৱ, জন্মাষ্টমী, ফাকুৱা আদিতো নানা ভক্তৰ সমাগম হয়। ইয়াত শ্ৰীমন্ত শংকৰদেৱৰ ভাগৱতৰ এখিলা পাত, খৰম আৰু ঘটি আছে। দেশ বিদেশৰ যাদুঘৰত ইয়াৰ মুখা প্ৰদৰ্শিত হোৱাৰ লগতে নতুন দিল্লীত ভাৰতৰ গণতন্ত্ৰ দিৱসৰ পেৰেডটো প্ৰদৰ্শিত হৈছে।

অৱস্থান

চামগুৰি সত্ৰ মাজুলী জিলাৰ কমলাবাৰীৰ পৰা ১১ কিঃমিঃ পূবত অৱস্থিত। যোৰহাটৰ নিমাতি ঘাটৰ পৰা কমলাবাৰী ঘাটলৈ নিয়মীয়াকৈ ফেৰী চলাচল কৰে। ইয়াৰ নিকটতম ৰেল ষ্টেচন হৈছে যোৰহাট ৰেল ষ্টেচন আৰু নিকটৱৰ্তী বিমানবন্দৰ হৈছে ৰৰৈয়া বিমানবন্দৰ।

চিত্ৰ ভঁৰাল

তথ্য উৎস

শ্ৰেণী:সত্ৰ
শ্ৰেণী:অসমৰ পৰ্যটনস্থলী
শ্ৰেণী:মাজুলী
বিষ্ণু সহৰ্স্ৰনাম

শ্ৰীশ্ৰী বিষ্ণু সহস্ৰনাম (সংস্কৃত: श्रीविष्णुसहस्रनामस्तोत्रम्) হৈছে হিন্দু ধৰ্মৰ অন্যতম মুখ্য দেৱতা, বিশ্বৰ পালক ভগৱান বিষ্ণুৰ ১০০০ টা ভিন্ন নামৰ এক পৱিত্ৰ সংগ্ৰহ। এই স্তোত্ৰটি হিন্দু মহাকাব্য মহাভাৰতৰ অনুশাসন পৰ্বৰ এক অবিচ্ছেদ্য অংগ।

উৎপত্তি আৰু গুৰুত্ব

এই স্তোত্ৰটো কুৰুক্ষেত্ৰ যুদ্ধৰ পিছত শৰশয্যাত পৰি থকা পিতামহ ভীষ্মই মহাৰাজ যুধিষ্ঠিৰৰ প্ৰশ্নৰ উত্তৰত প্ৰদান কৰিছিল। প্ৰত্যেকটো নামেই ভগৱান বিষ্ণুৰ কোনো এটা গুণ, শক্তি বা কাৰ্য্যক বৰ্ণনা কৰে। বিষ্ণু সহস্ৰনাম পাঠ কৰিলে মুক্তি, শান্তি আৰু আধ্যাত্মিক শক্তি লাভ হয় বুলি বিশ্বাস কৰা হয়।

শ্ৰেণী:বিষ্ণু
শ্ৰেণী:স্তোত্ৰ
শ্ৰেণী:হিন্দু ধৰ্মগ্ৰন্থ
শ্ৰেণী:মহাভাৰত
শ্ৰেণী:বিষ্ণুৰ নাম
শ্ৰেণী:কৃষ্ণৰ উপাধি আৰু নাম
বয়লাৰ

]])।
বয়লাৰ হৈছে বন্ধ পাত্ৰ য'ত তৰল পদাৰ্থ (সাধাৰণতে পানী) গৰম কৰা হয়। তৰল পদাৰ্থটো উতলিবই লাগিব বুলি ক’ব নোৱাৰি। গৰম কৰা বা বাষ্পীভৱন কৰা তৰল পদাৰ্থটো পানী গৰম কৰা, কেন্দ্ৰীয় উত্তাপন, বয়লাৰ ভিত্তিক শক্তি উৎপাদন, ৰন্ধা-বঢ়া, আৰু অনাময়কে ধৰি বিভিন্ন প্ৰক্ৰিয়া বা উত্তাপন প্ৰয়োগত ব্যৱহাৰৰ বাবে বয়লাৰৰ পৰা ওলাই যায়।

তাপৰ উৎস

শক্তি উৎপাদনৰ বাবে ভাপ চক্ৰ ব্যৱহাৰ কৰা জীৱাশ্ম ইন্ধন শক্তি কেন্দ্ৰত প্ৰাথমিক তাপৰ উৎস হ’ব কয়লা, তেল বা প্ৰাকৃতিক গেছৰ দহন। কিছুমান ক্ষেত্ৰত উপজাত ইন্ধন যেনে: কক বেটাৰীৰ কাৰ্বন মনোক্সাইড সমৃদ্ধ অফগেছ জ্বলাই বয়লাৰ গৰম কৰিব পাৰি; বাগাছৰ দৰে জৈৱ ইন্ধন, য’ত অৰ্থনৈতিকভাৱে উপলব্ধ, তাতো ব্যৱহাৰ কৰিব পাৰি। পাৰমাণৱিক শক্তি কেন্দ্ৰত ভাপ উৎপাদক নামৰ বয়লাৰবোৰ পাৰমাণৱিক বিভাজনৰ ফলত উৎপন্ন হোৱা তাপৰ দ্বাৰা গৰম কৰা হয়। য'ত কোনো প্ৰক্ৰিয়াৰ পৰা বৃহৎ পৰিমাণৰ গৰম গেছ উপলব্ধ হয়, তেনে ঠাইত তাপ পুনৰুদ্ধাৰ কৰা বাষ্প উৎপাদক বা পুনৰুদ্ধাৰ বয়লাৰে তাপ ব্যৱহাৰ কৰি ভাপ উৎপাদন কৰিব পাৰে, অতিৰিক্ত ইন্ধন কম বা একেবাৰেই খৰচ নহয়; এনে সংৰূপ এটা সংযুক্ত চক্ৰ শক্তি কেন্দ্ৰত সাধাৰণ য'ত এটা গেছ টাৰ্বাইন আৰু এটা ভাপ বয়লাৰ ব্যৱহাৰ কৰা হয়। সকলো ক্ষেত্ৰতে দহন উৎপাদনৰ পেলনীয়া গেছসমূহ ভাপ চক্ৰৰ কাম কৰা তৰল পদাৰ্থৰ পৰা পৃথক, যাৰ ফলত এই ব্যৱস্থাসমূহ বাহ্যিক দহন ইঞ্জিনৰ উদাহৰণ হৈ পৰে।

বয়লাৰৰ কাৰ্যক্ষমতা

বয়লাৰ ASME PTC 4 আৰু পানীৰ নলীৰ বয়লাৰৰ বাবে HRSG ASME PTC 4.4 আৰু EN 12952-15 ৰ বাবে ASME পৰিৱেশন পৰীক্ষা ক'ড (PTC)ত বয়লাৰৰ কাৰ্যক্ষমতা জুখিবলৈ দুটা পদ্ধতি আছে:

ইনপুট-আউটপুট পদ্ধতি (প্ৰত্যক্ষ পদ্ধতি)
তাপ-ক্ষয় পদ্ধতি (পৰোক্ষ পদ্ধতি)

তথ্যসূত্ৰ
যুদ্ধভূমিৰ কবিতা

যুদ্ধভূমিৰ কবিতা কিতাপখন সাহিত্য অকাডেমি বঁটা বিজয়ী কবি সমীৰ তাঁতীৰ প্ৰথমখন কাব্য সংকলন। সংকলনটিত কবিৰ ৫৩টা কবিতা সংকলিত হৈছে। সংকলনটি ১৯৮৫ চনৰ এপ্ৰিল মাহত প্ৰথমবাৰৰ বাবে প্ৰকাশ হৈছিল। ২০০৩ চনৰ জানুৱাৰী মাহত ইয়াৰ পুনৰ মুদ্ৰণ হয়। ৮৪ পৃষ্ঠাৰ এই কিতাপখনৰ দাম ৩৩ টকা। সেউজী সেউজীৰ হৈ পুলক বৰ্মনে প্ৰকাশ কৰা কিতাপখনৰ দ্বিতীয় সংস্কৰণৰ প্ৰচ্ছদ, অলংকৰণ আৰু অক্ষৰবিন্যাস পংকজ গোবিন্দ মেধিৰ। নলবাৰীৰ পৰা কিতাপখন ছপা হৈ ওলাইছিল। বৰ্তমান তেওঁ অসম চৰকাৰৰ এগৰাকী জেষ্ঠ পৰ্যটন বিষয়া ৰূপে কৰ্মৰত। তেখেতৰ ফৰিংবোৰে বাটৰ কথা জানে কাব্য সংকলনটিয়ে ২০২৪ বৰ্ষৰ সাহিত্য অকাডেমি বঁটা লাভ কৰিছিল। এই সংকলনটিৰ উপৰিও কবিৰ অন্য ১১টি কাব্য সংকলন, অনুবাদ আৰু গদ্য সংকলন প্ৰকাশ হৈছে। শেহতীয়াকৈ প্ৰকাশ পোৱা তেখেতৰ কিতাপ দুখন হৈছে;
বিগলিত প্ৰাৰ্থনা, (কাব্য সংকলন, মাৰ্চ, ২০২৪) আৰু
লগ পাম ক’ৰবাত এদিন, (সমালোচনাত্মক গদ্য, মাৰ্চ, ২০২৪)
দুয়োখন কিতাপ আমি বুকচে প্ৰকাশ কৰিছে। তাঁতীয়ে যোৱা ৪৭ বছৰ জুৰি অসমীয়া সাহিত্যলৈ অৱদান আগবঢ়াই আহিছে। কবি তাঁতীয়ে ২০১২ চনত অসম উপত্যকা সাহিত্য বঁটা লাভ কৰিছিল।

বিষয়বস্তু

যুদ্ধভূমিৰ কবিতা সংকলনটি কবি সমীৰ তাঁতীৰ এটি কাব্য সংকলন। ইয়াত কবিৰ লেখক জীৱনৰ প্ৰথমছোৱাৰ ৫৩টি কবিতা সংকলিত হৈছে। কিতাপখনৰ জোনাক ৰাতি তোমাক খোজ কাঢ়ি যোৱা দেখিছোঁ শীৰ্ষক কবিতাটি কবিয়ে তেখেতৰ শিল্পী বন্ধু জ্ঞানেন্দ্ৰ বৰকাকতি, ধ্ৰুৱ ডেকা, প্ৰণবেন্দু বিকাশ ধৰ, আমিনুল হক, নৰেন দাস আৰু কমল পাটগিৰিলৈ উচৰ্গা কৰিছে। এই কবিতাৰে আৰম্ভ হোৱা সংকলনটিৰ শেষৰ কবিতাটি হৈছে- য’ত নিতউ বেলিয়ে পানীক চুমে। কিতাপখনৰ শেষত সাহিত্যিক, সমালোচক হীৰেন গোঁহাইৰ ভূমিকা আৰু কবিৰ এটি পাতনি সংযোজিত হৈছে। ভূমিকাত ড° হীৰেন গোহাঁয়ে লিখিছে;
‘যুদ্ধভূমিৰ কবিতা’ যথাৰ্থতে যুদ্ধৰ কবিতা, যুযুৎসু কবিতা।....সমসাময়িক ভাৰত আৰু অসমৰ এখন অমূল্য দলিল।...কবিৰ নিতান্ত ব্যক্তিগত পৰিচয় ইয়াত গৌণ। তেওঁ ইয়াত অত্যাচাৰিত, নিৰ্যাতিত আৰু দুঃসাহসী বিপ্লবীৰ কণ্ঠ।...‘ভিৱাণ্ডি’ৰ শানিত শ্লেষ, ‘নেলী’ৰ সুৰসমলয়, মংগলদৈ, বেলশৰ ননৈ ইত্যাদিৰ স্বল্পবাক অথচ তীব্ৰ আৰ্তি, যুদ্ধৰ ঋতুৰ ছন্দ আৰু ভাষাৰ বৈসাদৃশ্য, ‘থিয় হৈ অন্ধকাৰত’ কবিতাৰ ভাষা আৰু চিত্ৰকল্পৰ বন্য উন্মুক্ততা, ‘মানুহবোৰে কাপোৰ খুলিছে’ৰ refrain ঢৌৰ ভাবঘন বলিষ্ঠতা - এইবোৰ এক উদীয়মান প্ৰতিভাৰ কাৰুকৰ্ম।

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:কবিতা
উত্তম বৰুৱা

উত্তম বৰুৱা (ইংৰাজী:UTTAM BORUAH) হৈছে এজন অসমীয়া প্ৰবন্ধকাৰ আৰু নাট্যকাৰ।

জন্ম আৰু বংশ পৰিচয়

উত্তম বৰুৱাৰ জন্ম হৈছিল ১৯৩৯ চনৰ ৫ জুলাই তাৰিখে গুৱাহাটীৰ আজাৰাত। তেখেতৰ পিতৃৰ নাম জগত চন্দ্ৰ বৰুৱা আৰু মাতৃৰ নাম ৰজনী বৰুৱা আছিল।

কৰ্মজীৱন

উত্তম বৰুৱা গুৱাহাটী পৌৰ নিগমৰ অধীনস্থ নবীন চন্দ্ৰ বৰদলৈ হল আৰু লাইব্ৰেৰীৰ গ্ৰন্থাগাৰিক আৰু পিছলৈ জন সম্পৰ্কৰক্ষী বিষয়া হিচাপে চাকৰিৰ পৰা অৱসৰ গ্ৰহণ কৰি আজীৱন সাহিত্য চৰ্চাত নিয়োজিত থাকিছিল।

নাটক

লাচিত বৰফুকন
কুশল কোঁৱৰ
পণ্ডিতৰ জীৱন
আজিৰ মানুহ
মধ্যবিত্তৰ সংসাৰ
মোমাই তামোলী বৰবৰুৱা
দৃষ্টিপাত
চোৰ
বৰৰজা ফুলেশ্বৰী
হেংদাং
বৰ মানুহৰ দোলা (১৯৬০)
নাটক ৰচনাৰ উপৰিও তেওঁ নীলাচল, ৰংঘৰ, পূৰ্বাচল, দৈনিক অসম, অসমবাণী, অগ্ৰদূত আদি কাকত আলোচনীত তত্ত্বগধুৰ প্ৰবন্ধ লিখিছিল।

বঁটা

আমেৰিকান বায়’গ্ৰাফিকেল ইনষ্টিটিউটৰ পৰা ২০০০ চনত বছৰটোৰ শ্ৰেষ্ঠ ব্যক্তিৰ সন্মান লাভ কৰে।
জ্যোতিৰূপাৰ পৰা 'কৰ্মশ্ৰী বঁটা' আৰু ৰাধাগোবিন্দ বৰুৱা ক্ৰীড়া সংস্থাৰ সন্মান লাভ কৰে।
কলিকতাৰ ৰাজা ৰামমোহন ৰায় ফাউণ্ডেচনৰ সদস্য হিচাপেও মনোনীত হৈছিল।

মৃত্যু

এইগৰাকী আন্তৰ্জাতিক খ্যাতিসম্পন্ন নাট্যকাৰ, শিল্পী তথা সু-সাহিত্যিক উত্তম বৰুৱাৰ ২০১১ চনৰ ৩ অক্টোবৰ নিশা গুৱাহাটীৰ ডাউন টাউন হাস্পটালত শেষ নিশ্বাস ত্যাগ কৰে।

তথ্যসূত্ৰ
ইলোৰা ৰায়চৌধুৰী

ইলোৰা ৰায়চৌধুৰী (ইংৰাজী: Ellora Roychoudhury) মৰণোত্তৰভাৱে নেত্ৰদান আৰু দেহদান কৰা অসম তথা উত্তৰ-পূৰ্বাঞ্চলৰ প্ৰথমগৰাকী মহিলা। তেখেত আছিল এগৰাকী বাঁওপন্থী কৰ্মী আৰু বিশিষ্ট সমাজ সেৱক। অসম কেশৰী অম্বিকাগিৰী ৰায়চৌধুৰীৰ বংশধৰ প্ৰয়াত হেমন্ত ৰায়চৌধুৰী আৰু মাতৃ বীনা ৰায়চৌধুৰীৰ জীয়ৰী ইলোৰা ৰায়চৌধুৰীয়ে ২০০৩ চনৰ ১৫ মে' তাৰিখে দুৰাৰোগ্য কৰ্কটৰোগত আক্ৰান্ত হৈ মৃত্যুমুখত পৰে।

উদ্ধৃতি

বৈষয়িক বিষয়বস্তু আৰু ব্যক্তিগত সুখ-দুখ তথা লাহ-বিলাহৰ প্ৰতি মোৰ কোনো মায়া মোহ নাই৷
চিন্তা নকৰিবা, মই অন্ততঃ আৰু দহ বছৰ জীয়াই থাকিব লাগিব, এই পৃথিৱীত মোৰ কৰিবলগীয়া বহু কাম বাকী আছে৷ (মৃত্যু আগমূহুৰ্তত কোৱা কথা৷)
দেশৰ গণতান্ত্ৰিক মহিলা আন্দোলনৰ বাবে ইলোৰা প্ৰেৰণাৰ উৎস হৈ ৰ’ল৷ আমি তেওঁৰ বাবে গৰ্ববোধ কৰিছোঁ৷
-বৃন্দা কাৰাট৷
‘মৃত্যুক শিল্প’ বোলা কথাষাৰ তেওঁ কেতিয়াও অন্তৰৰ পৰা গ্ৰহণ কৰিব পৰা নাছিল; কিন্তু ইলোৰাই প্ৰমাণ কৰিলে, মৃত্যু এক অভিনৱ শিল্প৷
-নিত্য বৰা৷

তথ্য সূত্ৰ

শ্ৰেণী:অসমীয়া নাৰী
২০২৫–২৬ চনত অষ্ট্ৰেলিয়াত ভাৰতীয় ক্ৰিকেট দল

ভাৰতীয় ক্ৰিকেট দলটোৱে ২০২৫ চনৰ অক্টোবৰ আৰু নৱেম্বৰ মাহত অষ্ট্ৰেলিয়া ভ্ৰমণ কৰি অষ্ট্ৰেলিয়া ক্ৰিকেট দলৰ বিৰুদ্ধে খেলিব। এই ভ্ৰমণত তিনিখন এদিনীয়া আন্তঃৰাষ্ট্ৰীয় আৰু পাঁচখন টি-২০ আন্তঃৰাষ্ট্ৰীয় মেচ অনুষ্ঠিত হ'ব। ২০২৫ চনৰ ঘৰুৱা আন্তঃৰাষ্ট্ৰীয় ছিজনৰ অংশ হিচাপে ২০২৫ চনৰ মাৰ্চ মাহত ক্ৰিকেট অষ্ট্ৰেলিয়াই এই ভ্ৰমণৰ বাবে খেলুৱৈসকলক নিশ্চিত কৰে।

এদিনীয়া আন্তৰ্জাতিক চিৰিজ

প্ৰথম এদিনীয়া আন্তৰ্জাতিক

দ্বিতীয় এদিনীয়া আন্তৰ্জাতিক

তৃতীয় এদিনীয়া আন্তৰ্জাতিক

টি২০ চিৰিজ

প্ৰথম টি২০

দ্বিতীয় টি২০

তৃতীয় টি২০

চতুৰ্থ টি২০

পঞ্চম টি২০

তথ্যসূত্ৰ

বাহ্যিক সংযোগ

Series home at ESPNcricinfo

শ্ৰেণী:ক্ৰিকেট
শ্ৰেণী:২০২৫ চন
শ্ৰেণী:২০২৬ চন
ডেকাৰগাওঁ ৰেলৱে ষ্টেচন

ডেকাৰগাঁও ৰে'লৱে ষ্টেচন ভাৰতৰ অসমৰ শোণিতপুৰ জিলাত অৱস্থিত এখন অন্যতম ৰে'ল ষ্টেচন।

এইখন অসমৰ শোণিতপুৰ জিলা সদৰ তেজপুৰ চহৰৰ পৰা প্ৰায় ১০ কিঃমিঃ দূৰত আৰু তেজপুৰ বিমানবন্দৰৰ পৰা প্ৰায় ১ কিলোমিটাৰ দূৰত অৱস্থিত। ২০১৪ চনৰ ৪ জানুৱাৰীত মুকলি কৰা এই ৰেল ষ্টেচনে তেজপুৰ চহৰৰপৰা ভাৰতৰ বাকী অংশলৈ সংযোগ প্ৰদান কৰে।

তথ্যসূত্ৰ
শাৰদ কুমাৰ

শাৰদ কুমাৰ (; জন্ম: ১ মাৰ্চ ১৯৯২) এজন ভাৰতীয় পেৰা হাই জাম্পাৰ আৰু প্ৰাক্তন বিশ্বৰ শীৰ্ষ স্থানৰ খেলুৱৈ। বিহাৰৰ পাটনাত জন্মগ্ৰহণ কৰা শাৰদ কুমাৰে ২০১০ চনৰ এছিয়ান পেৰা গেমছত আন্তঃৰাষ্ট্ৰীয় পৰ্যায়ত প্ৰথমবাৰ প্ৰতিদ্বন্দ্বিতা কৰে। ২০১৪ চনৰ এছিয়ান পেৰা গেমছত তেওঁ ১২ বছৰীয়া এছিয়ান গেমছৰ অভিলেখ ভংগ কৰি হাই জাম্পৰ টি৪২ শাখাত স্বৰ্ণ পদক অৰ্জন কৰে বিশ্বৰ শীৰ্ষ স্থান পুনৰ দখল কৰে। শাৰদে ২০১৬ গ্ৰীষ্মকালীন পেৰালিম্পিকত অংশগ্ৰহণ কৰি ষষ্ঠ স্থান লাভ কৰিছিল। তেওঁ ২০১৭ চনৰ বিশ্ব পেৰা এথলেটিকছ চেম্পিয়নশ্বিপত ৰূপৰ পদক অৰ্জন কৰিছিল। তেওঁক পেৰা চেম্পিয়নছ কাৰ্যসূচীৰ জৰিয়তে গোস্পৰ্টছ ফাউণ্ডেচনৰ দ্বাৰা সমৰ্থন কৰা হয়। তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকৰ হাই জাম্প টি৬৩ শাখাত ১.৮৩ মিটাৰ উচ্চতা অতিক্ৰম ব্ৰঞ্জৰ পদক লাভ কৰে।

প্ৰাৰম্ভিক জীৱন

শাৰদ কুমাৰৰ জন্ম ১৯৯২ চনৰ ১ মাৰ্চত বিহাৰৰ পাটনাত হৈছিল। শাৰদে দাৰ্জিলিঙৰ চেইণ্ট পলছ স্কুলত অধ্যয়ন কৰিছিল আৰু তাতেই তেওঁ সপ্তম শ্ৰেণীত হাই জাম্প খেলা আৰম্ভ কৰিছিল। তেওঁ শাৰীৰিকভাৱে সক্ষম খেলুৱৈসকলৰ বিৰুদ্ধে প্ৰতিদ্বন্দ্বিতা কৰি বিদ্যালয় আৰু জিলাৰ অভিলেখ ভংগ কৰিছিল। উচ্চ শিক্ষাৰ বাবে তেওঁ দিল্লীলৈ যায় আৰু মডাৰ্ণ স্কুলত উচ্চত্তৰ মাধ্যমিক শিক্ষা গ্ৰহণ কৰি কিৰোৰী মল কলেজৰ পৰা ৰাজনীতি বিজ্ঞানত স্নাতক ডিগ্ৰী লাভ কৰে। জৱাহৰলাল নেহৰু বিশ্ববিদ্যালয়ৰ পৰা তেওঁ আন্তঃৰাষ্ট্ৰীয় সম্পৰ্কত বিশেষজ্ঞতাৰ সৈতে ৰাজনীতি বিজ্ঞানত স্নাতকোত্তৰ ডিগ্ৰী লাভ কৰে।

কেৰিয়াৰ

শাৰদে ২০১০ চনত চীনৰ গুৱাংঝৌত এছিয়ান পেৰা গেমছত আন্তঃৰাষ্ট্ৰীয় পৰ্যায়ত প্ৰথমবাৰ প্ৰতিদ্বন্দ্বিতা কৰিছিল। তেওঁ ২০১৭ চনৰ বিশ্ব পেৰাএথলেটিকছ চেম্পিয়নশ্বিপত ১.৮৪ মিটাৰ অতিক্ৰমী ৰূপৰ পদক জয় কৰিছিল। তেওঁ ২০১৮ চনৰ জাকাৰ্টা পেৰা এছিয়ান গেমছত ১.৯০ মিটাৰ অতিক্ৰমী এটা নতুন গেম ৰেকৰ্ড আৰু মহাদেশীয় ৰেকৰ্ড স্থাপন কৰি সোণৰ পদক জিকিছিল। তেওঁ ভাৰতৰ চৰকাৰৰ টাৰ্গেট অলিম্পিক প'ডিয়াম আঁচনি (টপ্‌ছ)-ৰ অধিনত ২০১৭ চনৰ পৰা ইউক্ৰেইনত প্ৰশিক্ষণ লৈছিল।

তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকৰ হাই জাম্প টি৬৩ শাখাত ১.৮৩ মিটাৰ উচ্চতা অতিক্ৰম কৰি ব্ৰঞ্জৰ পদক লাভ কৰে। একেটা ইভেণ্টতে ভাৰতৰ মাৰীয়াপ্পান থানগাভেলুৱে ১.৮৬ মিটাৰেৰে ৰূপৰ পদক লাভ কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:বিহাৰৰ ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
মুছলিম তেলী

মুছলমান তেলীসকল চুন্নী ইছলাম অনুসৰণ কৰা তেলী জাতিৰ লোক। ভাৰত, পাকিস্তান আৰু নেপালত এওঁলোকৰ বসতি।

মুছলমান তেলীৰ সৈতে জড়িত গুজৰাটত পোৱা ঘাঁচী নামৰ এটা সম্প্ৰদায়, যিসকলে ৰন্ধন তেল প্ৰস্তুত আৰু ব্যৱসায়ৰ সৈতেও জড়িত।

বিহাৰত এওঁলোক অবিচি।

তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
ৰোমানা বাছিৰ

ৰোমানা বাছিৰ মহিলা আৰু সংখ্যালঘুৰ অধিকাৰ আৰু ধৰ্মীয় সহনশীলতাৰ বাবে এগৰাকী পাকিস্তানী সমাজ কৰ্মী। বছিৰ ৰাৱালপিণ্ডিৰ পিছ এণ্ড ডেভেলপমেণ্ট ফাউণ্ডেশ্যনৰ তেওঁ ভূতপূৰ্ব কাৰ্যবাহী সঞ্চালক আৰু তেওঁক পোপ ষোড়শ বেনেডিক্টে মুছলমানৰ সৈতে ধৰ্মীয় সম্পৰ্ক আয়োগৰ পৰামৰ্শদাতা হিচাপে নিযুক্তি দিছিল।

সক্ৰিয়তা

বাছিৰ এগৰাকী কেথলিক মহিলা৷ তেওঁ ১৯৯৭ চনত তৃণমূল পৰ্যায়ত কাম কৰিবলৈ আৰম্ভ কৰে৷ তেওঁ সমাজৰ সৈতে আন্তঃধৰ্মীয় সম্প্ৰীতি আৰু মহিলাৰ শিক্ষাৰ প্ৰসাৰৰ বাবে কাম কৰে। তেওঁ মত প্ৰকাশৰ স্বাধীনতা, ন্যায়, মৰ্যাদা আৰু সমতাক প্ৰসাৰিত কৰা খ্ৰীষ্টান অধ্যয়ন কেন্দ্ৰৰ সদস্য আছিল। ৰাৱালপিণ্ডিত বাছিৰে খ্ৰীষ্টান অধ্যয়ন কেন্দ্ৰত প্ৰশিক্ষাৰ্থী হিচাপে যোগদান কৰে আৰু পিছলৈ ২০০৯ চনত কাৰ্যসূচীৰ মুৰব্বী হিচাপে পদোন্নতি লাভ কৰে।

২০১২ চনত পোপ ষোড়শ বেনেডিক্টে তেওঁক ভেটিকানৰ পণ্টিফিকেল কাউন্সিল ফৰ ইন্টাৰৰিলিজিয়াছ ডাইলগৰ ভিতৰত মুছলমানৰ সৈতে ধৰ্মীয় সম্পৰ্ক আয়োগৰ পৰামৰ্শদাতা হিচাপে নিযুক্তি দিয়ে। এনে পদত নিযুক্তি পোৱা প্ৰথমগৰাকী পাকিস্তানী খ্ৰীষ্টান মহিলা।

২০১৩ চনত তেওঁ ৰাৱালপিণ্ডিৰ শান্তি আৰু উন্নয়ন ফাউণ্ডেশ্যনৰ কাৰ্যবাহী সঞ্চালিকা আছিল।

২০২১ চনত শ্বৰ্মীন ওবাইদ-চিনয়ৰ হোৱাইট ইন দ্য ফ্লেগ প্ৰকল্পত তেওঁক মানৱ অধিকাৰ ৰক্ষাকাৰী হিচাপে তালিকাভুক্ত কৰা হয়।

বক্তা

২০১২ চনত চেণ্টাৰ ফৰ লিগেল এড এচিষ্টেন্স এণ্ড চেটলমেণ্ট (চিএএএছ)ৰ সংবাদমেলত পাঁচজন বক্তাৰ পেনেলৰ সদস্য আছিল। পেনেলে ঈশ্বৰ নিন্দা আইনখনৰ অপব্যৱহাৰ, অপব্যৱহাৰ আৰু শোষণ ৰোধ কৰিবলৈ সংশোধন কৰিবলৈ আহ্বান জনায়।২০১২ চনৰ নৱেম্বৰ মাহত ইছলামৰ সকলো সম্প্ৰদায়ক প্ৰতিনিধিত্ব কৰা যুৱ ধৰ্মীয় পণ্ডিত আৰু শিখ, বাহাই আৰু খ্ৰীষ্টান সম্প্ৰদায়ৰ সদস্যসকলৰ বাবে পাকিস্তান ইনষ্টিটিউট ফৰ পিছ ষ্টাডিজে আয়োজন কৰা কৰ্মশালাত তেওঁ ভাষণ দিয়ে। ২০১৩ চনত কোৱাইড-ই-আজম বিশ্ববিদ্যালয়ৰ (QAU)ত অনুষ্ঠিত হোৱা “পাকিস্তানত সহনশীলতা” বিষয়ক আলোচনা চক্ৰত বক্তা হিচাপে অংশগ্ৰহণ কৰিছিল। আলোচনা চক্ৰত দেশত জাতিগত আৰু ধৰ্মীয় পাৰ্থক্যৰ সৈতে জড়িত হিংসা আৰু অসহিষ্ণুতাৰ মাত্ৰা বৃদ্ধিৰ বিৰুদ্ধে মাত মাতিবলৈ আহ্বান জনোৱা হৈছিল।

লগতে চাওক

পাকিস্তানৰ কেথোলিক গীৰ্জা

তথ্যসংগ্ৰহ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ মহিলা অধিকাৰ কৰ্মী
নিকিতা পোৰৱাল

নিকিতা পোৰৱাল ( ইংৰাজী : Nikita Porwal ; জন্ম: ১৬ নৱেম্বৰ ২০০১) এগৰাকী ভাৰতীয় সৌন্দৰ্য্য প্ৰতিযোগিতাৰ খিতাপধাৰী যিয়ে ফেমিনা মিছ ইণ্ডিয়া ৱৰ্ল্ড ২০২৪ৰ মুকুট পিন্ধিছিল। নিকিতাই মিছ ৱৰ্ল্ড ২০২৬ প্ৰতিযোগিতাত ভাৰতক প্ৰতিনিধিত্ব কৰিব।

প্ৰাৰম্ভিক জীৱন আৰু কেৰিয়াৰ

নিকিতা পোৰৱালৰ জন্ম আৰু লালন-পালন উজ্জয়িন, মধ্য প্ৰদেশত হৈছিল। তেওঁৰ পিতৃ-মাতৃ আশোক পোৰৱাল আৰু ৰাজকুমাৰী পোৰৱাল।। নিকিতাই নিজৰ স্কুল শিক্ষা কাৰ্মেল কনভেণ্ট ছিনিয়ৰ ছেকেণ্ডাৰী স্কুল, উজ্জয়িনত সম্পন্ন কৰিছিল। তাৰ পিছত তেওঁ মহাৰাজা সয়াজিৰাও বিশ্ববিদ্যালয়, বড়োদাৰ পৰা থিয়েটাৰ বিশেষজ্ঞ হৈ পাৰফৰ্মিং আৰ্টছত স্নাতক ডিগ্ৰী লাভ কৰিছে। মাত্ৰ ১৮ বছৰ বয়সতে টিভি এংকৰ হিচাপে নিজৰ কেৰিয়াৰ আৰম্ভ কৰা নিকিতাই ভ্ৰাম্যমাণ থিয়েটাৰৰ পটভূমিৰে ৬০ খনতকৈও অধিক নাটকত অভিনয় কৰিছে আৰু "কৃষ্ণ লীলা" শীৰ্ষক ২৫০ পৃষ্ঠাৰ নাটক ৰচনা কৰিছে। আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হোৱা বৈশিষ্ট্যপূৰ্ণ ছবি চাম্বল পাৰত অগ্ৰণী ভূমিকা লাভ কৰি নিকিতাই চলচ্চিত্ৰ জগতলৈ আমোল পৰিৱৰ্তন ঘটায়।

তথ্য় সূত্ৰ
ট্ৰয়কা( নৃত্য)

ট্ৰয়কা হৈছে ৰাছিয়ান নৃত্যশৈলীৰ আধাৰত পৰিৱেশিত এক নৃত্য। ৰাছিয়ান শব্দ ট্ৰয়কাৰ অৰ্থ হৈছে তিনিটা ঘোঁৰাৰ দল বা গাড়ীৰ সংযোগ যন্ত্ৰ। নৃত্যশিল্পীসকলে ঘোঁৰাই শ্লেজ বা গাড়ী টনাৰ দৰে ভংগিমা অনুকৰণ কৰে।[

এই নৃত্য প্ৰথমবাৰৰ বাবে কোৰিঅ'গ্ৰাফাৰ নাদেজদা নাদেজদিনাই তেওঁৰ লোক নৃত্য দল বেৰয়জ্কাৰ বাবে ১৯৪৮ চনত সৃষ্টি কৰিছিল। সেই সময়ৰ পৰাই এই নৃত্য প্ৰায় সকলো ৰাছিয়ান নৃত্য গোষ্ঠীৰ কাৰ্যসূচীত অন্তৰ্ভুক্ত হৈ আহিছে। আৰম্ভণিতে এই নৃত্য এজন পুৰুষ আৰু দুগৰাকী মহিলাৰ দ্বাৰা পৰিৱেশন কৰা হৈছিল, [3] কিন্তু পাছলৈ বিভিন্ন বিন্যাস সংযোজন কৰি কোৰিঅ'গ্ৰাফি কৰা হয়|(যেনে এগৰাকী মহিলা আৰু দুজন পুৰুষ বা তিনিগৰাকী মহিলা)

অন্যান্য সংস্কৃতি

অন্যান্য শ্লাভিক জাতিসমূহৰ মাজতো এনেধৰণৰ লোকনৃত্য বিদ্যমান ; যেনে, পোলেণ্ডৰ ট্ৰজাক।

ট্ৰয়কা নামে পৰিচিত এটা কেজোন নৃত্যৰ ৰাছিয়ান নৃত্যটোৰ লগত মিল আছে। কিছুমানে দাবী কৰিছে যে ৰাছিয়াৰ জাৰৰ সেনাবাহিনীৰ কছাক সৈন্যসকলে পেৰিছত অৱস্থান কৰাৰ সময়ৰ পৰা ট্ৰয়কাৰ কেজোন সংস্কৰণৰ আৰম্ভণি হয়।

একেদৰে জাৰ্মানিত কনট্ৰা ডান্স ট্ৰিঅ'লেট নামৰ এবিধ দলগত নৃত্য প্ৰচলিত আছিল বুলি তথ্য পোৱা গৈছে। ইয়াত এজন পুৰুষ আৰু দুগৰাকী মহিলাই দলগতভাবে নৃত্য পৰিৱেশন কৰিছিল ।

অধিক চাওক

List of ethnic, regional, and folk dances by origin
Outline of dance

তথ্যসূত্ৰ

বাহ্যিক সং‍যোগ

Our Russian Folk Dance from the Kennedy 's ArtsEdge program.

শ্ৰেণী:ৰাছিয়াৰ নৃত্য

শ্ৰেণী:ৰাছিয়াৰ লোকনৃত্য
শ্ৰেণী:কেজোন নৃত্য
কে আৰ বিজয়া

দেৱনায়কী এগৰাকী ভাৰতীয় অভিনেত্ৰী, যিয়ে তামিল, মালয়ালম, তেলেগু আৰু কানাড়া ছবিত অভিনয় কৰিছে। তেওঁ কে আৰ বিজয়া মঞ্চনাম অধিক পৰিচিত। ১৯৬৩ চনৰ পৰা আৰম্ভ কৰি ছয় দশকৰো অধিক সময় দক্ষিণ ভাৰতীয় চলচ্চিত্ৰত তেওঁ অভিনয় কৰি আহিছে। অভিনেত্ৰীগৰাকীয়ে দক্ষিণ ভাৰতীয় চলচ্চিত্ৰৰ প্ৰায় সকলো দিগগজৰ সৈতে কাম কৰিছে আৰু বহুতো বিশিষ্ট ভূমিকাত অভিনয় কৰিছে।

ব্যক্তিগত জীৱন

১৯৬৬ চনত মদাথিল ভেলায়ুথান নামৰ এজন ব্যৱসায়ীক বিয়া কৰায়। তেওঁৰ স্বামী সুদৰ্শন ট্ৰেডিং কোম্পানীৰ মুখ্য কাৰ্যবাহী আৰু চলচ্চিত্ৰ প্ৰযোজক আছিল। এই দম্পতীৰ হেমলতা নামৰ এজনী কন্যা আছে। ২০১৬ চনৰ ২৬ মাৰ্চত ৮২ বছৰ বয়সত এম ভেলায়ুথানৰ মৃত্যু হয়।

কৰ্মজীৱন

বিজয়াৰ তেওঁৰ প্ৰথম ছবি কাৰ্পাগমত (১৯৬৩) নায়িকা হিচাপে আত্মপ্ৰকাশ কৰিছিল। তেওঁৰ উল্লেখযোগ্য ছবিসমূহ হ’ল ইধয়া কমলাম (১৯৬৫), ওদায়িল নিন্নু (১৯৬৫), সৰস্বতী সবাথাম (১৯৬৬), চেলভাম (১৯৬৬), নেঞ্জিৰুক্কুম বাৰৈ (১৯৬৭), ইৰু মালাৰগাল (১৯৬৭), নম্মা ভেট্টু দেয়ৱম (১৯৭০), ধীৰগা সুমংগলী (১৯৭৪), থাংগাহাক্কম (১৯৭৪), থিৰিছুলাম (১৯৭৯) আৰু ইথিৰি পুভে চুভান্নাপুভে (১৯৮৪)। তেওঁৰ ১৯৬৭ চনত একে বছৰতে সন্তান জন্ম দিয়াৰ উপৰিও ১৮খন ছবিত মুখ্য চৰিত্ৰত অভিনয় কৰাৰ সুকীয়া অভিলেখ আছিল।

তথ্য সংগ্ৰহ

বাহ্যিক সংযোগ

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
কেগনী লিন কাৰ্টাৰ

কেগনী লিন কাৰ্টাৰ (ইংৰাজী: Kagney Linn Karter; ২৮ মাৰ্চ ১৯৮৭ – ১৫ ফেব্ৰুৱাৰী ২০২৪) এগৰাকী আমেৰিকান পৰ্ণগ্ৰাফিক অভিনেত্ৰী আৰু 'এক্সটিক ডান্সাৰ' আছিল। অভিনয় আৰু সংগীতৰ কেৰিয়াৰ গঢ়িবলৈ মিজুৰীৰ পৰা কেলিফৰ্ণিয়ালৈ অহাৰ পিছত তেওঁ কামোদ্দীপক ফটোগ্ৰাফাৰ হলী ৰেণ্ডেলৰ বাবে পোজ দিছিল আৰু 'নটি আমেৰিকা' তথা 'এলিগেণ্ট এঞ্জেল'ৰ প্ৰাপ্তবয়স্ক ছবিত অভিনয় কৰিছিল। ২০১০ চনত তেওঁ 'জিৰো টলাৰেন্স এণ্টাৰটেইনমেণ্ট'ৰ এগৰাকী একচেটিয়া চুক্তিবদ্ধ শিল্পী হৈ পৰে। ইয়াৰ উপৰিও তেওঁ পেণ্টহাউচ আৰু হাষ্টলাৰ আলোচনীত স্থান লাভ কৰিছিল।

প্ৰাৰম্ভিক জীৱন

১৯৮৭ চনৰ ২৮ মাৰ্চত টেক্সাছৰ হেৰিছ কাউণ্টিত কাৰ্টাৰৰ জন্ম হৈছিল। তেওঁ মিজুৰীৰ ছেইণ্ট জোচেফ আৰু পেঞ্চিলভেনিয়াৰ ৰিজৱেত ডাঙৰ-দীঘল হৈছিল।

কেৰিয়াৰ

কাৰ্টাৰে মিজুৰীত থকা সময়ছোৱাত এগৰাকী ষ্ট্ৰিপাৰ হিচাপে কাম কৰিছিল আৰু ২০০৭ চনত ৰাজ্যখনৰ 'ডেজা ভু' (Déjà Vu) বছৰটোৰ শ্ৰেষ্ঠ শ্ব'গাৰ্ল হিচাপে মনোনীত হৈছিল।

পৰৱৰ্তী সময়ত তেওঁ অভিনয় আৰু সংগীতৰ কেৰিয়াৰ গঢ়িবলৈ কেলিফৰ্ণিয়ালৈ গুচি যায়। তেওঁ এগৰাকী 'এক্সটিক ডান্সাৰ' হিচাপেও কাম কৰি থকা বুলি জানিব পাৰি পৰিচালকৰ সৈতে কাৰ্টাৰৰ মতানৈক্য ঘটে। তেওঁৰ প্ৰথমটো দৃশ্য আছিল 'নটি আমেৰিকা'ৰ বাবে জনি চিন্সৰ সৈতে। ২০০৯ চনৰ অক্টোবৰত প্ৰকাশিত হলী ৰেণ্ডেলৰ ফটো বুক 'ইৰটিক ড্ৰিম গাৰ্লছ'ৰ বেটুপাততো কাৰ্টাৰক দেখা গৈছিল। ২০১০ চনৰ জানুৱাৰীত তেওঁ 'জিৰো টলাৰেন্স এণ্টাৰটেইনমেণ্ট'ৰ সৈতে এক একচেটিয়া অভিনয়ৰ চুক্তি স্বাক্ষৰ কৰে। ইয়াৰ উপৰিও তেওঁ 'এলিগেণ্ট এঞ্জেল'ৰ চলচ্চিত্ৰতো অভিনয় কৰিছিল।

কাৰ্টাৰে ৱিল ৰাইডাৰৰ পৰিচালনাত নিৰ্মিত 'নট মেৰীড উইথ চিল্ড্ৰেন এক্সএক্সএক্স' (২০০৯) আৰু 'অফিচিয়েল চাইলেন্স অৱ দ্য লেমবছ পেৰডী' (২০১১) নামৰ পেৰডী চিনেমা দুখনত অভিনয় কৰিছিল। তেওঁ লুই থেৰক্সৰ তথ্যচিত্ৰ 'টুইলাইট অৱ দ্য পৰ্ণ ষ্টাৰ্ছ' (২০১২) ত উপস্থিত হৈছিল, য’ত প্ৰকাশ পাইছিল যে পৰ্ণ উদ্যোগৰ পৰা হোৱা উপাৰ্জনৰ উপৰি তেওঁ ৱেবকাম শ্ব'ও কৰিছিল। ২০২৪ চনত মৃত্যুৰ এবছৰ আগলৈকে তেওঁ মাজে মাজে প্ৰাপ্তবয়স্ক ছবিত অভিনয় কৰি আছিল। তেওঁক মৰণোত্তৰভাৱে 'এক্সআৰচিঅ' হল অৱ ফেেম' (XRCO Hall of Fame) আৰু 'এভিএন হল অৱ ফেেম'ত অন্তৰ্ভুক্ত কৰা হয়।

বঁটা আৰু মনোনয়নসমূহ

+ কেগনী লিন কাৰ্টাৰে লাভ কৰা সন্মানৰ তালিকা

বঁটা আৰু মনোনয়ন

বঁটা
বিজয়ী
মনোনীত

এভিএন বঁটা (AVN Awards)

এক্সআৰচিঅ' বঁটা (XRCO Awards)

এক্সবিআইজেড বঁটা (XBIZ Awards)

নাইটমুভছ বঁটা (NightMoves Awards)

অৰ্বান এক্স বঁটা (Urban X Awards)

মুঠ বিজয় আৰু মনোনয়ন

বৰ্ষ অনুষ্ঠান বিভাগ কাম

২০১০
এভিএন বঁটা
শ্ৰেষ্ঠ নৱাগতা (Best New Starlet)

শ্ৰেষ্ঠ পিঅ'ভি যৌন দৃশ্য
Pound the Round POV

এক্সবিআইজেড বঁটা
বছৰটোৰ শ্ৰেষ্ঠ নৱাগতা
rowspan=2

এক্সআৰচিঅ' বঁটা
শ্ৰেষ্ঠ নৱাগতা

২০১২
অৰ্বান এক্স বঁটা
শ্ৰেষ্ঠ পায়ু মৈথুন দৃশ্য (প্ৰিন্স ইয়াহুৱাৰ সৈতে)
Prince the Penetrator (2012)

২০১৪
এভিএন বঁটা
শ্ৰেষ্ঠ স্তন (অনুৰাগীৰ বঁটা)
rowspan=4

২০১৮
নাইটমুভছ বঁটা

শ্ৰেষ্ঠ স্তন (সম্পাদকৰ পছন্দ)

২০২৪
এক্সআৰচিঅ' বঁটা
এক্সআৰচিঅ' হল অৱ ফেেম

২০২৫
এভিএন বঁটা
এভিএন হল অৱ ফেেম

তথ্যসূত্ৰ

বাহ্যিক সংযোগ

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
কেৰালা মহিলা আয়োগ

কেৰালা মহিলা আয়োগ হৈছে কেৰালা মহিলা আয়োগ আইন, ১৯৯০ৰ ৫ নং ধাৰাত গঠন কৰা এটা বিধিগত সংস্থা। কেৰালা ৰাজ্যৰ মহিলাৰ মৰ্যাদা উন্নত কৰাৰ বাবে আৰু মহিলাক প্ৰভাৱিত কৰা অন্যায় প্ৰথাৰ বিষয়ে আৰু ইয়াৰ সৈতে জড়িত বা ইয়াৰ লগত জড়িত বিষয়সমূহৰ বাবে অনুসন্ধান কৰিবলৈ এই আয়োগ গঠন কৰা হৈছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যখনৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও কেৰালা ৰাজ্যিক মহিলা আয়োগ গঠন কৰা হৈছিল।আয়োগ নাৰীৰ অধিকাৰ সুৰক্ষিত কৰাৰ লগতে পৰিয়াল আৰু সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ ক্ষমতাৰে সজ্জিত।

তলত উল্লেখ কৰা উদ্দেশ্যেৰে আয়োগ গঠন কৰা হৈছিল।

মহিলাৰ সুৰক্ষা আৰু কল্যাণ নিশ্চিত কৰা।
প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে।
মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।
ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

গঠন

এগৰাকী অধ্যক্ষ আৰু সৰ্বাধিক ৫ জন সদস্যৰে কেৰালা ৰাজ্যিক মহিলা আয়োগ গঠন কৰা হৈছিল। ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে।

শ্ৰীমতী ড০ পি সতীদেৱী কেৰালা ৰাজ্যিক মহিলা আয়োগৰ অধ্যক্ষ। আনসকল সদস্যৰ সৈতে তেওঁ ৫ বছৰৰ বাবে কাৰ্যভাৰ গ্ৰহণ কৰিব।

কৰ্মৰাজি

তলত দিয়া কাম-কাজসমূহ সম্পন্ন কৰিবলৈ কেৰালা ৰাজ্যিক মহিলা আয়োগ গঠন কৰা হৈছিল:

আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিত হোৱাটো নিশ্চিত কৰিব লাগে।
ৰাজ্যৰ কোনো সংস্থাই যদি মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হয়, তেন্তে চৰকাৰৰ জাননীত একেখিনি ব্যৱস্থা লাভ কৰা।
ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ'লে সংশোধনীৰ বাবে পৰামৰ্শ দিয়া।

মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে লোৱা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।
ভাৰতৰ সংবিধানৰ অধীনত নিশ্চিত কৰা সুৰক্ষামূলক ব্যৱস্থাসমূহ কাৰ্যকৰী নকৰাৰ অভিযোগ থকা মহিলাসকলে মহিলা আয়োগৰ কাষ চাপি পোনপটীয়াকৈ যোগাযোগ কৰিব পাৰে।

তথ্যসূত্ৰ

শ্ৰেণী:নাৰীবাদী সংগঠন
শ্ৰেণী:ভাৰতৰ মহিলা আয়োগ
গংগাঋদ্ধি

link=//upload.wikimedia.org/wikipedia/commons//b/b5/Ptolemy_Asia_detail.jpg/-Ptolemy_Asia_detail.jpg|]]ৰ মানচিত্ৰত গংগাঋদ্ধি
গংগাঋদ্ধি বা গাংগাৰিডাই (; Latin: Gangaridae) প্ৰাচীন গ্ৰীক আৰু ৰোমান লেখকসকলৰ দ্বাৰা ব্যৱহৃত এটি শব্দ যি ভাৰত উপমহাদেশৰ এটি অঞ্চলক আৰু সেই অঞ্চলৰ লোকসকলক সূচায়।

সাম্ভাৱ্য স্থল

আধুনিক পণ্ডিতে মত দিছে যে এই শব্দই গংগা নদীৰ ব-দ্বীপ সূচায়, যি বংগ অঞ্চলত স্থিত, যদিও আন মতো কোনো কোনোৱে পোষণ কৰে। গংগাঋদ্ধিৰ ৰাজধানী আছিল, টলেমিৰ মতে, গংগে বা গংগেছ। এই গংগে সম্ভৱতঃ চন্দ্ৰকেতুগঢ় বা ৱাৰি-বটেশ্বৰ।

তথ্য সংগ্ৰহ